Боян Бойчев
Странно

chitanka.info

Знам, че сигурно е странно

Като нощен слънчев лъч

Денят на мойто рамо

Да се завърне изведнъж.

Знам, че сигурно е тихо,

Мълчи презрително небето,

Но вярвам в онзи миг,

Когато отново ще просветне.

Знам, сигурно наивно е,

Но нека думите мълчат,

Така понякога се стига

Свят познат и непознат.

Знам, сигурно е трудно,

Шепнат жълтите листа,

Дори обаче да е лудост,

Нека ме целуне есента!

Знам, че сигурно е странно,

Като листопад през май,

Но вярвам в парещите длани,

В което никой друг не вярва.

есента на 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.